

Előterjesztés

a Gyermekjóléti és Bölcsődei Igazgatóság alapító okiratának módosításáról

Tisztelt Közgyűlés!

A gyermekek védelméről és a gyámügyi igazgatásról szóló 1997. évi XXXI. tv.(Gyvt.) 94.§ (3a) bekezdése 2019. jan. 1. napjától hatályos időállapota az alábbiak szerint rendelkezik a településen kötelezően kialakítandó bölcsődei ellátásról.

*Ha a bölcsődei ellátásra az adott településen legalább öt gyermek tekintetében igény jelentkezik, vagy a település-jogszabályban meghatározottak szerint megállapított-3 év alatti lakosainak száma meghaladja a 40 főt, a (3) bekezdés a) pontja alá nem tartozó* ***települési önkormányzat köteles gondoskodni a gyermekek bölcsődei ellátásáról*** *a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.*

A fent említett jogszabályi rendelkezés érinti Felsőtárkány, Maklár, Kerecsend településeket is, ahol a Gyermekjóléti és Bölcsődei Igazgatóság Felsőtárkány, Fő u. 185/2. sz, Maklár Rozmaring u. 11. sz, valamint a Kerecsend, Demjéni u. 35. sz alatti telephelyén családi bölcsődét működtet. Felsőtárkányban 2 csoportot 12 fővel, Makláron 1 csoportot 7 fővel, Kerecsenden pedig 2 csoportot 14 fővel.

Felsőtárkány Község Önkormányzatának Képviselő testülete 121/2018. (x.25.) sz. határozatával döntött arról, hogy a Felsőtárkány, Fő u. 185. sz. alatti Csiribiri családi napközi épületében mini bölcsődét kíván működtetni 2019. jan. 1. napjától. A képviselő-testület 2018. dec. 31. napjával felmondja a Gyermekjóléti és Bölcsődei Igazgatósággal a 2013. dec. 6. napján az Önkormányzat kizárólagos tulajdonában álló felsőtárkányi 219/2. hrsz-ú, természetben Felsőtárkány, Fő u. 185. sz. alatt lévő ingatlanra kötött bérleti szerződést.

A fenti jogszabályi rendelkezés alapján 2019. jan. 1. napjától a Gyermekjóléti és Bölcsődei Igazgatóság nem látja el a településeken a családi bölcsődei feladatot. Az Igazgatóság azonban a települések részére a jövőben is minden szakmai segítséget megad, annak érdekében, hogy a változás zökkenőmentesen történjen.

A telephelyek megszűnése miatt szükséges az intézmény alapító okiratának módosítása.

Az intézmény alapító okiratát módosító okiratot az 1. melléklet, az új, egységes szerkezetbe foglalt alapító okiratot a 2. melléklet, a hatályos alapító okiratot a 3. melléklet tartalmazza.

Az okiratokat az államháztartásról szóló 2011. évi CXCV. törvény előírásainak megfelelően készítettük el. Az új, egységes szerkezetű alapító okirat záradékolását a Magyar Államkincstár elektronikusan végzi el, ezért a dokumentum záradékolási részt már nem tartalmaz.

Kérem a Tisztelt Közgyűlést a határozati javaslat elfogadására.

Eger, 2018. 11. 06.

Dr. Kovács Luca

Jegyző

**Határozati javaslat:**

Eger Megyei Jogú Város Önkormányzata Közgyűlése elrendeli a Gyermekjóléti és Bölcsődei Igazgatóság alapító okiratának módosítását, egyben felhatalmazza Eger Megyei Jogú Város Polgármesterét, hogy írja alá a módosító okiratot a határozat melléklete szerinti tartalommal.

Felelős: Habis László Polgármester

Dr. Kovács Luca Jegyző megbízásából

Dr. Bánhidy Péter Aljegyző

Jogi és Hatósági Iroda

Papp-Kormos Éva Irodavezető

Polgármesteri Iroda

Juhászné Dr. Krecz Erzsébet Irodavezető

Gazdasági Iroda

Tóth Helga Igazgató

Gyermekjóléti és Bölcsődei Igazgatóság

Határidő: 2018. december 31.